CELEX: 22019D0193
Language: sl
Date: 2017-05-05 00:00:00
Title: Sklep Skupnega odbora EGP št. 81/2017 z dne 5. maja 2017 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2019/193]

7.2.2019   
               
               
                  SL
               
               
                  Uradni list Evropske unije
               
               
                  L 36/24
               
            
         SKLEP SKUPNEGA ODBORA EGP
         št. 81/2017
         z dne 5. maja 2017
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2019/193]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Izvedbeno uredbo Komisije (EU) 2017/78 z dne 15. julija 2016 o administrativnih določbah za homologacijo ES motornih vozil glede njihovih sistemov eCall, vgrajenih v vozilo, kot storitev številke 112 in enotnih pogojih za izvajanje Uredbe (EU) 2015/758 Evropskega parlamenta in Sveta glede zasebnosti in varstva podatkov uporabnikov takih sistemov (1), je treba vključiti v Sporazum EGP.
                  
               
                     (2)
                  
                  
                     Delegirano uredbo Komisije (EU) 2017/79 z dne 12. septembra 2016 o določitvi podrobnih tehničnih zahtev in preskusnih postopkov za ES-homologacijo motornih vozil v zvezi z njihovimi sistemi, samostojnimi tehničnimi enotami in sestavnimi deli eCall, vgrajenimi v vozilo, kot storitvijo številke 112 ter o dopolnitvi in spremembi Uredbe (EU) 2015/758 Evropskega parlamenta in Sveta v zvezi z izvzetji in veljavnimi standardi (2), je treba vključiti v Sporazum EGP.
                  
               
                     (3)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Poglavje I Priloge II k Sporazumu EGP se spremeni:
            
                        1.
                     
                     
                        v točki 47 (Uredba (EU) 2015/758 Evropskega parlamenta in Sveta) se doda naslednje:
                        „, kakor jo spreminja:
                        
                           32017 R 0079: Delegirana uredba Komisije (EU) 2017/79 z dne 12. septembra 2016 (UL L 12, 17.1.2017, str. 44).“
                     
                  
                        2.
                     
                     
                        za točko 47 (Uredba (EU) 2015/758 Evropskega parlamenta in Sveta) se vstavijo naslednje točke:
                        
                                    „48.
                                 
                                 
                                    
                                       32017 R 0078: Izvedbena uredba Komisije (EU) 2017/78 z dne 15. julija 2016 o administrativnih določbah za homologacijo ES motornih vozil glede njihovih sistemov eCall, vgrajenih v vozilo, kot storitev številke 112 in enotnih pogojih za izvajanje Uredbe (EU) 2015/758 Evropskega parlamenta in Sveta glede zasebnosti in varstva podatkov uporabnikov takih sistemov (UL L 12, 17.1.2017, str. 26).
                                 
                              
                                    49.
                                 
                                 
                                    
                                       32017 R 0079: Delegirana uredba Komisije (EU) 2017/79 z dne 12. septembra 2016 o določitvi podrobnih tehničnih zahtev in preskusnih postopkov za ES-homologacijo motornih vozil v zvezi z njihovimi sistemi, samostojnimi tehničnimi enotami in sestavnimi deli eCall, vgrajenimi v vozilo, kot storitvijo številke 112 ter o dopolnitvi in spremembi Uredbe (EU) 2015/758 Evropskega parlamenta in Sveta v zvezi z izvzetji in veljavnimi standardi (UL L 12, 17.1.2017, str. 44).“
                                 
                              
                  
         
            Člen 2
            Besedili Izvedbene uredbe (EU) 2017/78 in Delegirane uredbe (EU) 2017/79 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
         
         
            Člen 3
            Ta sklep začne veljati 6. maja 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
         
         
            V Bruslju, 5. maja 2017
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 12, 17.1.2017, str. 26.
         
            (2)  UL L 12, 17.1.2017, str. 44.
         
            (*1)  Navedena ni nobena ustavna zahteva.